Balju slaan toe op prokureur van Bloemfontein se bates | Netwerk24
Geldwa in Vrystaat beroof
Die polisie in die Vrystaat ondersoek 'n transitorooftog nadat 'n geldwa vroeg Vrydagoggend op die N6 in die rigting van Reddersburg beroof is.
Vermoorde vrou 'wou net 'n nuwe begin hê'
"My ma was 'n pragtige engel op aarde, vasgevang in 'n baie lelike wêreld.".
Wayde 1ste keer vanjaar in 400 te sien
Wayde van Niekerk, Olimpiese kampioen en wêreldrekordhouer in die 400 m, sal Saterdag in Bloemfontein die eerste keer vanjaar aantree in dié item waarin hy die wêreldrekord hou.
Rafa wíl Spele toe, maar lugtig vir Covid-19
Hoewel hy bitter graag aan vanjaar se Olimpiese Spele in Tokio wil deelneem, het die Spaanse tennisster Rafa Nadal toegegee dat hy bekommerd is oor die uitbreek van die Covid-19-virus in Japan.
Waratahs tem mak Leeus in Sydney
Die Leeus se Australasiese Superrugby-toer het Vrydag op 'n vals noot begin toe die Waratahs hulle in Sydney met 29-17 geklop het.
China verbied videospeletjie oor virus
'n Gewilde videospeletjie wat die verspreiding van patogene soos virusse en bakterieë naboots, is in China verbied.
Nampak nou amptelik van glas-afdeling ontslae
Nampak Glass is nou amptelik verkoop en die moedermaatskappy wag op hete kole vir die broodnodige betaling aan hom.
Só klim paniek op die markte oor virus
Paniek oor die koronavirus se impak op maatskappye en die ekonomie het Vrydag skerp met 40% gestyg.
Balju slaan toe op prokureur van Bloemfontein se bates
Deur Mike van Rooyen 09 April 2019 07:48
'n Lasbrief vir die beslaglegging op 'n prokureur van Bloemfontein se bates van meer as R2,2 miljoen is in die hooggeregshof in Bloemfontein uitgereik.
Elmarie Vosloo Foto: Elmarie Voslo/Facebook
Elmarie Vosloo-prokureurs van Universitas in die stad is reeds vroeër in die hof beveel om dié geld van die maatskappy Yochvud Estates van wyle Yochvud Silove te betaal.
Dit is geld wat oorgebly het nadat die maatskappy vier boerdery-eenhede in die distrik Lindley aan die J.A.L. Smith-trust vir R6 miljoen verkoop het, lui hofstukke in die hooggeregshof.
Vosloo het die oordrag namens Yochvud Estates gedoen en daarna meer as R2,5 miljoen aan Silove se twee dogters, Beverley en Natalie, A. Kavonic, 'n trust, die Ontvanger en ouditeure oorbetaal.
Die oorblywende R3,4 miljoen het Vosloo in haar trustrekening gehou.
Luidens die hofstukke sukkel Silove se twee dogters al sedert Julie 2017 om dié geld uit Vosloo te kry.
Hulle het haar ook by die prokureursorde verkla. Sy is aan onprofessionele gedrag skuldig bevind en haar praktyk se bankrekeninge is deur 'n hofbevel gevries, lui die stukke.
R2 279 386 van Yochvud Estates se geld is deur Elmarie Vosloo en haar firma misbruik, lui die hofstukke.
In Oktober verlede jaar het die prokureursorde bevestig dat net R1 199 643 in haar trustrekening oor is.
Dus is R2 279 386 van Yochvud Estates se geld deur Vosloo en haar firma misbruik, lui die hofstukke.
Ilze Strydom van Phatshoane Henney-prokureurs is Yochvud Estates se prokureur
* Intussen het die Zeal-trust van Johann en MarLin Dorfling van Reitz en Treasury Trust Service van Somerset-Wes ook vir Vosloo en haar prokureursfirma na die hooggeregshof gesleep oor R778 000 wat sy glo geleen en nie terugbetaal het nie.
'n Skikkingsooreenkoms dat sy die geld sal betaal, is verlede week 'n bevel van die hof gemaak. Ook in dié hofstukke word beweer dat sy geld in die trustrekening onregmatig gebruik het.